**შეზღუდული პასუხისმგებლობის საზოგადოება - ,,თეთრიწყაროს კეთილმოწყობისა და დასუფთავების სამსახური“ - წესდება**

**მუხლი 1**

**ზოგადი დებულებები**

1.1.შ.პ.ს. ,,თეთრიწყაროს კეთილმოწყობისა და დასუფთავების სამსახური“ არის კერძო სამართლის იურიდიული პირი, რომელიც შექმნილია საქართველოს ორგანული კანონის “ადგილობრივი თვითმმართველობის კოდექსი” საფუძველზე, საქართველოს კანონმდებლობის მოთხოვნათა შესაბამისად და მისი მიზანია მუნიციპალიტეტის ტერიტორიის დასუფთავება და კეთილმოწყობის უზრუნველყოფა.

1.2. შ.პ.ს. ,,თეთრიწყაროს კეთილმოწყობისა და დასუფთავების სამსახური“-ს დამფუძნებელია თეთრიწყაროს მუნიციპალიტეტი, (საიდენტიფიკაციო კოდი 230869254, რეგისტრაციის სერია რსთ#121/472963, რეგისტრირებული რუსთავის საგადასახადო ინსპექციის მიერ, 2006 წლის 29 ნოემბერი) რომლის წარმომადგენლობაზე უფლებამოსილი პირია მუნიციპალიტეტის გამგებელი ბესიკ წიკლაური. (დაბადებული 28.05.1974 წელი ქ. თბილისი საქართველოს მოქალაქის პირადობის მოწმობა N ბ 0374575 პირადი N01010015906 გაცემული თბილისი ვაკე-საბურთალოს შსს მესამე განყოფილების მიერ, მცხოვრები ქ. თბილისი ზემო ვეძისის დას. 50. არჩეული თეთრიწყაროს მუნიციპალიტეტის გამგებლად 2014 წლის 15 ივნისს.)

1.3. შ.პ.ს. ,,თეთრიწყაროს კეთილმოწყობისა და დასუფთავების სამსახური“ ხელმძღვანელობს ,,საქართველოს საქართველოს კონსტიტუცია“ საქართველოს სამოქალაქო კოდექსი” საქართველოს ორგანული კანონით “ადგილობრივი თვითმმართველობის კოდექსი“ ამ წესდებით და მოქმედი კანონმდებლობის შესაბამისად.

1.4. შ.პ.ს. ,,თეთრიწყაროს კეთილმოწყობისა და დასუფთავების სამსახური“ შექმნილია განუსაზღვრელი ვადით.M

1.5. შ.პ.ს-ს წილის 100 %-იანი მფლობელია თეთრიწყაროს მუნიციპალიტეტი.

1.6. შ.პ.ს.-ს პარტნიორის უფლებამოსილებას ანხორციელებს თეთრიწყაროს მუნიციპალიტეტი.

**მუხლი 2**

**სახელწოდება, იურიდიული მისამართი და სტატუსი**

2.1 შ.პ.ს. ,,თეთრიწყაროს კეთილმოწყობისა და დასუფთავების სამსახური“-ს სრული სახელწოდებაა -შეზღუდული პასუხისმგებლობის საზოგადოება (შემოკლებით შ.პ.ს.) ,,თეთრიწყაროს კეთილმოწყობისა და დასუფთავების სამსახური“.

2.2 სამსახურის იურიდიული მისამართი: საქართველო, თეთრიწყაროს მუნიციპალიტეტი, ქ. თეთრიწყარო, რუსთაველის ქ. #9.

2.3 შ.პ.ს. ,,თეთრიწყაროს კეთილმოწყობისა და დასუფთავების სამსახურს“ გააჩნია იურიდიული პირის ყველა ატრიბუტი, ბეჭედი, დამოუკიდებელი ბალანსი, საბანკო ანგარიშები და სხვა.

2.4. ,,თეთრიწყაროს კეთილმოწყობისა და დასუფთავების სამსახური“-ს ელექტრონული მისამართია: ელ.ფოსტა kdstetri@yahoo.com ტელეფონი: 577953944

**მუხლი 3**

**,,თეთრიწყაროს კეთილმოწყობისა და დასუფთავების სამსახური“ საქმიანობის მიზნები**

,,თეთრიწყაროს კეთილმოწყობისა და დასუფთავების სამსახური“-ს მიზანია:

ა) მუნიციპალიტეტის ტერიტორიის დასუფთავება და კეთილმოწყობის უზრუნველყოფა;

ბ) მართვის ისეთი მექანიზმის დანერგვა, რომელიც ხელს შეუწყობს ამ წესდებით დასახული მიზნების მიღწევას;

**მუხლი 4**

**,,თეთრიწყაროს კეთილმოწყობისა და დასუფთავების სამსახური“ -ს მართვა**

4.1,,თეთრიწყაროს კეთილმოწყობისა და დასუფთავების სამსახური“-ს ხელმძღვანელობს დირექტორი, რომელსაც თანმადებობაზე ნიშნავს და ათავისუფლებს თეთრიწყაროს მუნიციპალიტეტის გამგებელი.

4.2 ,,თეთრიწყაროს კეთილმოწყობისა და დასუფთავების სამსახური“ შედგება ფილიალებისაგან, რომელთა ხელმძღვანელები პასუხისმგებელნი არიან სამსახურის დირექტორის წინაშე;

4.3 ,,თეთრიწყაროს კეთილმოწყობისა და დასუფთავების სამსახური“-ს დირექტორი:

ა) თეთრიწყაროს მუნიციპალიტეტის გამგებელთან შეთანხმებით კანონმდებლობით დადგენილი წესით შეიმუშავებს სახელფასო ფონდს, ამტკიცებს ,,თეთრიწყაროს კეთილმოწყობისა და დასუფთავების სამსახური“-ს საშტატო განრიგს, შინაგანაწესს და სტრუქტურას.

ბ) თეთრიწყაროს მუნიციპალიტეტის გამგებელთან შეთანხმებით თანამდებობაზე ნიშნავს და ანთავისუფლებს ,,თეთრიწყაროს კეთილმოწყობისა და დასუფთავების სამსახური“-ს თანამშრომლებს.

გ) მუნიციპალიტეტის გამგებლის თანხმობით უფლებამოსილია შეიძინოს და გაასხვისოს ,,თეთრიწყაროს კეთილმოწყობისა და დასუფთავების სამსახური“-ს ფუნქციონირებისათვის აუცილებელი ძირითადი ქონება;

დ) დებს ხელშეკრულებებს ფიზიკურ და იურიდიულ პირებთან;

ე) მუნიციპალიტეტის გამგებელს წარუდგენს ყოველწლიურ ანგარიშს გაწეული სამუშაოს შესახებ.

ზ)საჭიროების შემთხვევაში თეთრიწყაროს მუნიციპალიტეტის გამგებელთან შეთანხმებით აუქმებს და ხსნის ახალ ფილიალებს;

4.3 ,,თეთრიწყაროს კეთილმოწყობისა და დასუფთავების სამსახური“-ს კონტროლი:

,,თეთრიწყაროს კეთილმოწყობისა და დასუფთავების სამსახური“-ს კონტროლს ახორციელებს თეთრიწყაროს მუნიციპალიტეტის გამგებელი აუდიტორის მეშვეობით.

**მუხლი 5**

**,,თეთრიწყაროს კეთილმოწყობისა და დასუფთავების სამსახური“-ს** **ფინანსური სახსრები**

5.1 ,,თეთრიწყაროს კეთილმოწყობისა და დასუფთავების სამსახური“-ს დაფინანსების წყაროებია:

ა) ადგილობრივი ბიუჯეტიდან გამოყოფილი მიზნობრივი სახსრები;

ბ) გრანტები;

გ) ქართველი და უცხოელი იურიდიული და ფიზიკური პირების უსასყიდლო და საქველმოქმედო შემოწირულობები;

დ) საქართველოს კანონმდებლობით ნებადართული სხვა შემოსავალი.

5.2 ამ მუხლში ჩამოთვლილი ფინანსური სახსრები მთლიანად ხმარდება ,,თეთრიწყაროს კეთილმოწყობისა და დასუფთავების სამსახური“-ს მიზნებისა და ამოცანების განხორციელებას და მათი რაიმე სხვა მიზნით გამოყენება აკრძალულია;

5.3 ,,თეთრიწყაროს კეთილმოწყობისა და დასუფთავების სამსახური“ ვალდებულია კანონმდებლობით დადგენილი წესით აწარმოოს საფინანსო - ეკონომიკური საქმიანობის აღრიცხვა-ანგარიშგება და შეადგინოს ბალანსი.

**მუხლი 6**

**ლიკვიდაცია/რეორგანიზაცია**

6.1. შეზღუდული პასუხისმგებლობის საზოგადოების რეორგანიზაცია ხორციელდება საქართველოს კანონმდებლობით დადგენილი წესით, თეთრიწყაროს მუნიციპალიტეტის გამგებლის გადაწყვეტილებით, მუნიციპალიტეტის საკრებულოს თანხმობით.

6.2. შეზღუდული პასუხისმგებლობის საზოგადოების ლიკვიდაცია ხორციელდება მიზნის მიღწევის შედეგად, სისხლის სამართლის საქმეზე კანონიერ ძალაში შესული სასამართლოს გამამტყუნებელი განაჩენის საფუძველზე, გაკოტრებისას ან საქართველოს სამოქალაქო კოდექსის 38 მუხლის შესაბამისად.

6.3. ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ფულში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

6.4. დამფუძნებელთა/წევრთა გადაწყვეტილება საზოგადოების ლიკვიდაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის პროცესი დაწყებულად ითვლება მისი რეგისტრაციის მომენტიდან.

6.5. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავენ შეზღუდული პასუხისმგებლობის საზოგადოების დამფუძნებლები/წევრები. შეზღუდული პასუხისმგებლობის საზოგადოების ლიკვიდაციისას ქონების გასხვისება შესაძლებელია, თუ:

ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

გ) ქონება გადაეცემა მუნიციპალიტეტის მიერ დაფუძნებულ სხვა შეზღუდული პასუხისმგებლობის საზოგადოებას.

6.6. აკრძალულია ლიკვიდაციის შედეგად დარჩენილი ქონების განაწილება შეზღუდული პასუხისმგებლობის საზოგადოების დამფუძნებლებს, წევრებს, ხელმძღვანელობისა და წარმომადგენლობითი უფლებამოსილების მქონე პირებს შორის.

6.7. თუ შეზღუდული პასუხისმგებლობის საზოგადოების დამფუძნებლებმა/წევრებმა არ განსაზღვრეს ლიკვიდაციის შედეგად დარჩენილი ქონების მიღებაზე უფლებამოსილი პირი, სასამართლო შეზღუდული პასუხისმგებლობის საზოგადოების ლიკვიდაციის შედეგად დარჩენილ ქონებას გადასცემს შესაბამისად ერთ ან რამდენიმე სამეწარმეო იურიდიულ პირს, რომლებსაც აქვთ იგივე ან მსგავსი მიზნები, როგორიც ლიკვიდირებულ შეზღუდული პასუხისმგებლობის საზოგადოებას. თუ ასეთი ორგანიზაციები არ არსებობს ან შეუძლებელია ასეთი ორგანიზაციების გამოვლენა, მაშინ შეიძლება მიღებულ იქნეს გადაწყვეტილება ამ ქონების სახელმწიფოსათვის გადაცემის შესახებ. სასამართლომ ქონება შეიძლება გაანაწილოს ლიკვიდაციის პროცესის დაწყების რეგისტრაციიდან 6 თვის შემდეგ.

6.8. ლიკვიდაციას ახორციელებს ხელმძღვანელობის უფლებამოსილების მქონე პირი (პირები) ან კანონით დადგენილი წესით დანიშნული ლიკვიდატორი. ლიკვიდატორი პასუხს აგებს, როგორც ხელმძღვანელობისა და წარმომადგენლობითი უფლებამოსილების მქონე პირი.

**მუხლი 7**

**დასკვნითი დებულებები**

7.1. წინამდებარე წესდება ძალაში შედის თეთრიწყაროს მუნიციპალიტეტის გამგებლის მიერ წესდების დამტკიცების შესახებ ბრძანების და ხელმოწერისთანავე

7.2. თუ ამ წესდების (დამფუძნებელთა/წევრთა შეთანხმების) რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

7.3 ამ წესდებასა და საქართველოს მოქმედ კანონმდებლობას შორის არსებული შეუსაბამობის შემთხვევაში მოქმედებს კანონი.

7.4 წესდება შედგენილია ქართულ ენაზე 3 (სამ) იდენტურ ეგზემპლარად, რომელთაგან ერთი ინახება სამსახურის დამფუძნებელთან, მეორე დირექტორთან და მესამე საქართველოს იუსტიციის სამინისტროს საჯარო რეესტრის ეროვნულ სააგენტოში.

გამგებელი ბესიკ წიკლაური

შეზღუდული პასუხისმგებლობის საზოგადოება - ,,თეთრიწყაროს კეთილმოწყობისა და დასუფთავების სამსახური“

წ ე ს დ ე ბ ა

ქ.თეთრიწყარო

2015 წელი